***** ΕΠΙΤΡΟΠΗ ΤΟΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 27.06.1995 
COM(95) 287τβλικό 
95/0171(CNS) 
Σχέδιο 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
σχετικά με τις στατιστικές για τη διάρθρωση και την κατανομή των αποδοχών 
ζ 1 Ιροτάϋηκε από την Κπιτροπή ) 

ΑΙΤΙΟΛΟΓΙΚΗ ΕΚΘΕΣΗ 
1. Η Επιτροπή, κατά την εκτέλεση των καθηκόντων της στον τομέα των 
οικονομικών και κοινωνικών υποθέσεων και, ειδικότερα, όσον αφορά την 
απασχόληση και τις συνθήκες εργασίας, πρέπει να διαθέτει συγκρίσιμα δεδομένα 
για την κατανομή και τη διάρθρωση των αποδοχών στην Ευρωπαϊκή Ένωση. 
Για το λόγο αυτό διεξήχθησαν, μεταξύ του 1966 και του 1978, βάσει 
κανονισμών του Συμβουλίου, τέσσερις ειδικές κοινοτικές έρευνες με το 
αντικείμενο αυτό στη βιομηχανία, το εμπόριο, τις τράπεζες και τον ασφαλιστικό 
τομέα. Τα αποτελέσματα των ερευνών αυτών, που δημοσιεύθηκαν από την 
Eurostat, χρησίμευσαν ιδιαίτερα στις υπηρεσίες της Επιτροπής, στις εθνικές 
διοικήσεις, στους οικονομικούς και κοινωνικούς φορείς και στους ερευνητές ως 
βάση για διάφορες αναλύσεις της αγοράς εργασίας. 
2. Μολονότι διάφοροι παράγοντες, εκ των οποίων κυριότερος ήταν ο σημαντικός 
φόρτος εργασίας για τις στατιστικές υπηρεσίες, οδήγησαν στη διακοπή των 
ερευνών αυτών σε κοινοτικό επίπεδο, ορισμένες χώρες συνέχισαν να τις 
πραγματοποιούν. Η ανάγκη για τα δεδομένα αυτά εξακολουθεί να υφίσταται. 
Διάφορες υπηρεσίες της Επιτροπής εκδήλωσαν στην Eurostat την ανάγκη λήψης 
πληροφοριών σχετικά με την διάρθρωση και την κατανομή των αποδοχών σε 
ευρωπαϊκό επίπεδο. Επίσης, το σύνολο των κρατών μελών τάχθηκε, μετά από 
πρόταση της Eurostat, υπέρ της διεξαγωγής έρευνας για τη διάρθρωση των 
αποδοχών με βάση λογιστικά δεδομένα του 1995. 
3. Βάσει των αποφάσεων που λήφθηκαν στη συνάντηση κορυφής του Essen, οι 
χώρες της Ευρωπαϊκής Ένωσης κινητοποιήθηκαν για να θεσπίσουν διάφορα 
προγράμματα δράσης σχετικά κυρίως με την ευελιξία της αγοράς εργασίας, τη 
δημιουργία θέσεων απασχόλησης και την καταπολέμηση της ανεργίας. Οι 
υπηρεσίες της Επιτροπής, για να διευκρινίσουν το πλαίσιο εφαρμογής των 
πολιτικών αυτών και για να παράσχουν τα στοιχεία που είναι απαραίτητα για 
την παρακολούθηση των εθνικών προγραμμάτων στον τομέα της απασχόλησης 
θα χρειάζονται, τα επόμενα έτη, στατιστικές πληροφορίες για τις διάφορες 
πτυχές των αποδοχών. 
4. Σύμφωνα με την αρχή της επικουρικότητας, αρμόδια για τη σχεδίαση έρευνας 
σχετικά με τη διάρθρωση των αποδοχών σε επίπεδο Ευρωπαϊκής Ένωσης είναι, 
από κοινού, η Επιτροπή και τα κράτη μέλη. Κατά τη σχεδίαση της έρευνας 
επιδιώκεται η εναρμόνιση των εννοιών και των ονοματολογιών συλλογής, καθώς 
και ο καθορισμός των πληροφοριών που είναι απαραίτητες για τους 
κυριότερους χρήστες: κοινοτικά θεσμικά όργανα, εθνικές, περιφερειακές και 
τοπικές διοικήσεις, διεθνείς οργανισμοί, ενώσεις εργοδοτών, συνδικάτα και 
ερευνητικά ιδρύματα. Η συλλογή αυτή καθαυτή και οι χρησιμοποιούμενες 
μέθοδοι εμπίπτουν στην αρμοδιότητα των κρατών μελών. 
5. Δεν προβλέπεται διεξοδική καταγραφή σε όλες τις επιχειρήσεις. Αντίθετα, θα 
χρησιμοποιηθεί ως βάση ένα αντιπροσωπευτικό δείγμα. Αποδεκτή είναι, επίσης, 
στις χώρες που διαθέτουν κατάλληλες, ιδίως διοικητικές, πηγές, η χρησιμοποίηση 
των τελευταίων ή, ενδεχομένως, ο συνδυασμός τους με απλουστευμένο 
ερωτηματολόγιο, ^άν η μέθοδος αυτή είναι συμβατή με τους ορισμούς και τις 
μεθόδους που έχουν συμφωνηθεί και ανταποκρίνεται στο σύνολο των 
ζητούμενων μεταβλητών. 
6. Η νομική βάση εξασφαλίζει την ύπαρξη ενός κοινού πυρήνα μεταβλητών που 
θα συλλέγονται και θα υφίστανται επεξεργασία σύμφωνα με εναρμονισμένες 
ονοματολογίες και μεθοδολογίες. Η ανάληψη νομοθετικής δράσης στον τομέα 
αυτό είναι αναγκαία διότι το προτεινόμενο σχέδιο έρευνας υπερβαίνει το 
πλαίσιο των υφιστάμενων ερευνών σε εθνικό επίπεδο. Η ύπαρξη νομικής βάσης 
σε επίπεδο Ευρωπαϊκής Ένωσης είναι, συνεπώς, προϋπόθεση απαραίτητη για την 
εφαρμογή ή την προσαρμογή των εθνικών νομοθεσιών. 
7. Οι στατιστικές για τη διάρθρωση των αποδοχών αποσκοπούν, κυρίως, στο να 
αναδείξουν τις στατιστικές σχέσεις μεταξύ των αποδοχών και ορισμένων 
χαρακτηριστικών του εργαζόμενου (φύλο, εκπαίδευση, επαγγελματικά προσόντα, 
ηλικία, είδος σύμβασης εργασίας, αρχαιότητα στην επιχείρηση κ.τ.λ.) και της 
επιχείρησης ή της μονάδας οικονομικής δραστηριότητας στη οποία εργάζεται 
(οικονομική δραστηριότητα, μέγεθος, περιφέρεια κ.τ.λ.). Εξάλλου, οι στατιστικές 
αυτές παρέχουν πληροφορίες για την κατανομή των επιμέρους αποδοχών και 
για τις διαφορές τους μεταξύ κατηγοριών εργαζομένων. Συμβάλλουν έτσι στην 
εξαγωγή συμπερασμάτων σχετικά με τον βαθμό στον οποίο οι διαφορές που 
διαπιστώνονται μεταξύ οικονομικών δραστηριοτήτων και μεταξύ χωρών 
οφείλονται σε διαφορές στη διάρθρωση της απασχόλησης. Τέλος, οι στατιστικές 
αυτές διαδραματίζουν καίριο ρόλο στο στατιστικό σύστημα της Eurostat διότι 
αποτελούν μέσο αξιολόγησης του βαθμού συγκρισιμότητας των εναρμονισμένων 
οφελών, καθώς και ως ενδεχόμενη βάση στάθμισης άλλων ερευνών. 
8. Στόχος προτεραιότητας κατά την κατάρτιση των στατιστικών σχετικά με τη 
διάρθρωση των αποδοχών είναι να παρασχεθούν συγκρίσιμες και ποιοτικές 
πληροφορίες για όλες τις χώρες της Ευρωπαϊκής Ένωσης. Τα δεδομένα αυτά 
απουσιάζουν σήμερα μολονότι έχουν ουσιαστική σημασία για τη χάραξη και την 
αξιολόγηση των κοινωνικών πολιτικών και των δράσεων που θα πρέπει να 
αναληφθούν στην αγορά εργασίας σε εθνικό επίπεδο και σε επίπεδο Ευρωπαϊκής 
Ένωσης. Για παράδειγμα, η απουσία συγκρίσιμων δεδομένων σχετικά με τη 
διάρθρωση των αποδοχών δυσχεραίνει την αξιολόγηση των πολιτικών 
απασχόλησης που αφορούν διάφορες κατηγορίες πολιτών στην Ευρωπαϊκή 
Ένωση όπως η πολιτική για την απασχόληση των νέων. 
9 Η Επιτροπή ανέλαβε ορισμένες πρωτοβουλίες που αποσκοπούν στην 
καταπολέμηση των διακρίσεων στον τομέα των αποδοχών όπως, κυρίως, η 
οδηγία για την ίση μεταχείριση μεταξύ ανδρών και γυναικών και η γνώμη της 
Επιτροπής για την ισότητα των αποδοχών που υποβλήθηκε τον Σεπτέμβριο του 
1993. Στη γνώμη αυτή, η Επιτροπή εκτιμά ότι θα πρέπει να ληφθούν τα 
κατάλληλα μέτρα για τη βελτίωση της ποιότητας των πληροφοριών που 
διατίθενται σε ευρωπαϊκό επίπεδο όσον αφορά τη διάρθρωση των αποδοχών. 
Όσον αφορά την ισότητα αποδοχών μεταξύ γυναικών και ανδρών θα πρέπει να 
γίνουν συγκρίσεις ανάλογα με τα επιμέρους χαρακτηριστικά των ενδιαφερομένων 
(σε περιπτώσεις ανάλογοι) επαγγέλματος, τομέα δραστηριότητας και 
αρχαιότητας). 
10. Μετά τη θέσπιση από τα κράτη μέλη του κοινωνικού χάρτη για τα θεμελιώδη 
κοινωνικά δικαιώματα των εργαζομένων η Επιτροπή ανέλαβε πολλές 
πρωτοβουλίες. Μεταξύ αυτών, ορισμένες αφορούν τις συμβάσεις εργασίας και 
την καταπολέμηση των στρεβλώσεων του ανταγωνισμού. Τόσο η αιτιολόγηση των 
δράσεων αυτών όσο και η αξιολόγηση του εν λόγω νομοθετικού έργου απαιτεί 
την καλύτερη παρακολούθηση των εξελίξεων όσον αφορά τις αποδοχές και, 
ειδικότερα, σε συνάρτηση με τη φύση της σύμβασης εργασίας και την κατανομή 
του χρόνου απασχόλησης. 
11. Αντικείμενο των αρχικών ερευνών αποτελούσε μόνο η βιομηχανία. Στη συνέχεια, 
οι έρευνες κάλυψαν επίσης το χονδρικό και το λιανικό εμπόριο, τις τράπεζες 
και τον ασφαλιστικό τομέα. Ωστόσο, η αύξηση της απασχόλησης στους τομείς 
των υπηρεσιών απαιτεί την καλύτερη κάλυψη τους. Εξάλλου, η σημασία που 
αποδίδει το Αευκό Βιβλίο στους τομείς των υπηρεσιών και του τουρισμού ως 
πηγές νέων θέσεων απασχόλησης ενισχύει την ανάγκη αυτή. Για το λόγο αυτό 
η Eurostat θεώρησε ότι πρέπει να προτείνει την επέκταση της έρευνας ώστε να 
καλυφθεί το σύνολο της οικονομίας. Η πλήρης κάλυψη αποδείχθηκε, όμως, 
εξαιρετικά δύσκολη για ορισμένες χώρες. Συνεπώς, για τις χώρες που δεν είναι 
σε θέση να καλύψουν το σύνολο της οικονομίας δόθηκε προτεραιότητα στα εξής 
τμήματα της NACE Αναθ.1, τα οποία περιλαμβάνονται στην πρόταση 
κανονισμού: Γ έως Ε (σύνολο της βιομηχανίας), ΣΤ (κατασκευές), Ζ (εμπόριο), 
Η (ξενοδοχεία και εστιατόρια), θ (μεταφορές και επικοινωνίες), Ι 
(χρηματοοικονομικές δραστηριότητες) και ΙΑ (ακίνητα, μίσθωση και υπηρεσίες 
προς τις επιχειρήσεις). Η επιλογή αυτή λαμβάνει υπόψη τις τρέχουσες 
προτεραιότητες της Επιτροπής στον τομέα της ανάπτυξης στατιστικών 
υπηρεσιών. Επιπλέον, η νέα προτεινόμενη έρευνα όχι μόνο καλύπτει, όπως και 
στο παρελθόν, τις συνήθεις πτυχές των αποδοχών αλλά και προβλέπει ορισμένες 
καινοτομίες: είδος σύμβασης εργασίας, ύπαρξη συλλογικής σύμβασης εργασίας 
κ.τ.λ. 
12. Η ομάδα εργασίας "Στατιστικές Αποδοχών" επέμεινε να ληφθεί η απόφαση για 
τη συλλογή των εν λόγω στατιστικών πληροφοριών όσο το δυνατόν 
συντομότερα ώστε να καταστεί δυνατό να θεσπίσουν, οι επιχειρήσεις και οι 
τοπικές μονάδες του στατιστικού δείγματος, μέσα στο 1995, τα μέτρα που είναι 
απαραίτητα για τη συμπλήρωση των ερωτηματολογίων. Η επιτροπή του 
στατιστικού προγράμματος που συνεδρίασε στις 1 και 2 Δεκεμβρίου 1994 στο 
Λουξεμβούργο έδωσε ευνοϊκή γνώμη σχετικά με αυτή την πρόταση κανονισμού. 
13. Για το σκοπό αυτό, η Επιτροπή υποβάλλει στο Συμβούλιο για έγκριση το 
επισυναπτόμενο σχέδιο κανονισμού. 
ΣΧΕΔΙΟ ΚΑΝΟΝΙΣΜΟΥ ŒIO ΤΟΥ ΣΥΜΒΟΥΛΙΟΥ 
σχετικά με τις στατιστικές για τη διάρθρωση και την κατανομή των αποδοχών 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 213, 
το σχέδιο κανονισμού που υπέβαλε η Επιτροπή, 
Εκτιμώντας : 
ότι, για την εκπλήρωση των καθηκόντων που της έχουν ανατεθεί, η Επιτροπή πρέπει 
να τηρείται ενήμερη για την κατάσταση και τις τάσεις των αποδοχών στις χώρες της 
Ευρωπαϊκής Κοινότητας όσον αφορά, αφενός μεν, τις διακυμάνσεις τους από την 
άποψη της διάρθρωσης του εργατικού δυναμικού, αφετέρου δε, την κατανομή των 
εργαζομένων ανάλογα με τα επίπεδα αποδοχών· 
ότι η ανάπτυξη της Ευρωπαϊκής Κοινότητας και η λειτουργία της εσωτερικής 
αγοράς αυξάνουν την ανάγκη για συγκρίσιμα στοιχεία σχετικά με τη διάρθρωση των 
αποδοχών, ιδίως ως μέσου ανάλυσης της προόδου της οικονομικής και κοινωνικής 
συνοχής, καθώς και για τη διενέργεια αξιόπιστων συγκρίσεων μεταξύ των κρατών 
μελών και των περιφερειών της Ευρωπαϊκής Κοινότητας· 
ότι η καλύτερη μέθοδος για την αξιολόγηση της κατάστασης όσον αφορά τη 
διάρθρωση και την κατανομή των αποδοχών είναι η διεξαγωγή κοινοτικών ερευνών 
για τη διάρθρωση των αποδοχών με τη χρησιμοποίηση εναρμονισμένων μεθόδων και 
ορισμών, όπως έγινε το 1966, το 1972, το 1974 και το 1978, σύμφωνα με τους 
κανονισμούς του Συμβουλίου (ΕΟΚ) αριθ. 188/64, 2395/71, 178/74 και 494/781· 
ότι, λόγω των μεταβολών που έχουν επέλθει στη διάρθρωση του εργατικού 
δυναμικού και στην κατανομή των αποδοχών, ιδίως όσον αφορά τις οικονομικές 
δραστηριότητες, τα αποτελέσματα των προηγούμενων ερευνών είναι πλέον 
ξεπερασμένα και δεν καλύπτουν όλες τις χώρες της Ευρωπαϊκής Κοινότητας· 
ότι τα στοιχεία που υπάρχουν σήμερα για τα κράτη μέλη ως σύνολο παρέχουν μόνο 
μέσες τιμές και, ως εκ τούτου, δεν προσφέρουν συνήθως ενδείξεις ούτε για τη σχέση 
μεταξύ των αποδοχών και των συγκεκριμένων χαρακτηριστικών των επιμέρους 
εργαζομένων (όπως είναι, ιδίως, η ηλικία, το φύλο, το επαγγελματικό καθεστώς, η 
προϋπηρεσία) ούτε για τη λεπτομερέστερη κατανομή των αποδοχών· 
ότι στατιστικά στοιχεία για το θέμα αυτό υπάρχουν μόνο σε ορισμένα κράτη μέλη, 
με αποτέλεσμα να μην είναι δυνατή η πραγματοποίηση αξιόπιστων συγκρίσεων· ότι, 
κατά συνέπεια, οι έρευνες για τη διάρθρωση των αποδοχών πρέπει να διενεργηθούν 
με βάση κοινούς ορισμούς και εναρμονισμένες μεθοδολογίες· 
Κανονισμός αριθ. 188/64 ΕΟΚ, ΕΕ αριθ. 214, 24.12.1964, σ. 3634/64 
Κανονισμός (ΕΟΚ) αριθ. 2395/71, ΕΕ αριθ. L249, 10.11.1971, σ. 52 
Κανονισμός (ΕΟΚ) αριθ. 178/74, ΕΕ αριθ. L21, 25.01.1974, σ. 2 
Κανονισμός (ΕΟΚ) αριθ. 495/78, ΕΕ αριθ. L68, 10.03.1978, σ. 3 
4 
ότι, σύμφωνα με την αρχή της επικουρικότητας, η θέσπιση κοινών στατιστικών 
προτύπων που επιτρέπουν τη λήψη εναρμονισμένων πληροφοριών είναι ενέργεια η 
οποία μπορεί να πραγματοποιηθεί αποτελεσματικά μόνο σε κοινοτικό επίπεδο και 
ότι τα πρότυπα αυτά θα εφαρμοστούν σε κάθε κράτος μέλος υπό την ευθύνη των 
υπηρεσιών και των φορέων που είναι αρμόδιοι για την κατάρτιση των επίσημων 
στατιστικών· 
ότι η διεξαγωγή της έρευνας για τη διάρθρωση των αποδοχών σε κοινοτικό επίπεδο 
είναι μία από τις δράσεις προτεραιότητας του στατιστικού προγράμματος 1993-
19972· 
ότι είναι δυνατόν να επιτραπεί στα κράτη που διαθέτουν διοικητικές ή άλλες 
κατάλληλες στατιστικές πηγές να χρησιμοποιήσουν τα στοιχεία που προέρχονται 
από τις πηγές αυτές ή, ενδεχομένως, να συνδυάσουν τις εν λόγω πηγές με ένα 
απλουστευμένο ερωτηματολόγιο, αν η μέθοδος αυτή συμβιβάζεται με τους 
εγκεκριμένους ορισμούς και μεθόδους και καλύπτει όλο το φάσμα των ζητουμένων 
μεταβλητών· 
ότι η Επιτροπή του Στατιστικού Προγράμματος (ΕΣΠ), που συστάθηκε με την 
απόφαση του Συμβουλίου αριθ. 89/382 (ΕΟΚ/Ευρατόμ)3, διατύπωσε ευνοϊκή γνώμη 
για την πρόταση της Επιτροπής, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ 
2 Απόφαση του Συμβουλίου αριθ. 93/464/ΕΟΚ, ΕΕ αριθ. L219, 28.8.1993, σ. 1 
3 ΕΕ αριθ. L 181, 28.6.1989, σ. 47 
%s 
Άρθρο 1 
Γενικές διατάξεις 
Τα κράτη μέλη αναλαμβάνουν να πραγματοποιήσουν κοινοτική στατιστική έρευνα 
για τη διάρθρωση και την κατανομή των αποδοχών όλων των εργαζομένων οι 
οποίοι αναπτύσσουν κάποια από τις οικονομικές δραστηριότητες που ορίζονται στο 
άρθρο 3. 
Άρθρο 2 
Περίοδος αναφοράς 
Η έρευνα θα διεξαχθεί με βάση στατιστικά στοιχεία για το οικονομικό έτος 1995 και 
για έναν αντίστοιχο αντιπροσωπευτικό μήνα. 
Άρθρο 3 
Κάλυψη της έρευνας 
Η έρευνα θα καλύπτει όλες τις δραστηριότητες που ορίζονται στους τίτλους Γ, Α, 
Ε, ΣΤ, Ζ, Η, θ, Ι και Κ της Ονοματολογίας των Οικονομικών Δραστηριοτήτων στην 
Ευρωπαϊκή Κοινότητα, η οποία στο εξής θα αναφέρεται ως "NACE, αναθ. 1 " και η 
οποία θεσπίστηκε με τον κανονισμό του Συμβουλίου (ΕΟΚ) αριθ. 3037/90, της 9ης 
Οκτωβρίου 19904, τροποποιήθηκε δε από τον κανονισμό του Συμβουλίου (ΕΟΚ) 
αριθ. 761/93, της 24ης Μαρτίου 19935. 
Άρθρο 4 
Μονάδες Έρευνας 
Η συλλογή των στοιχείων και η κατάρτιση των στατιστικών για τη διάρθρωση και 
την κατανομή των αποδοχών θα βασίζονται σε δείγμα που θα καταρτιστεί με βάση 
κάποια από τις στατιστικές μονάδες που ορίζονται στον κανονισμό του Συμβουλίου 
(ΕΟΚ) αριθ. 696/936 και το οποίο θα παρέχει στοιχεία για δείγμα εργαζομένων ου­
τοπικές μονάδες που απασχολούν 10 και πλέον εργαζομένους και που θα 
καταταγούν με βάση το μέγεθος και την κύρια δραστηριότητα τους. 
ΕΕ αριθ. L 293, 24.10.1990, σ. 
ΕΕαριθ. L 83, 3.4.1993, σ.1 
ΕΕαριθ. L 76, 30.3.1993, σ.1 
U 
Άρθρο 5 
Χαρακτηριστικά των ζητουμένων πληροφοριών 
Θα συλλέγονται στοιχεία: 
1. όσον αφορά την τοπική μονάδα στην οποία ανήκουν οι εργαζόμενοι του 
δείγματος: 
για την περιφέρεια του τόπου εργασίας, το μέγεθος, την οικονομική δραστηριότητα, 
σύμφωνα με τη NACE, αναθ. 1, τη μορφή του χρηματοοικονομικού ελέγχου, κατά την 
έννοια της οδηγίας της Επιτροπής (ΕΟΚ) αριθ. 723/80, και το είδος της ισχύουσας 
συλλογικής σύμβασης. 
2. όσον αφορά κάθε εργαζόμενο του δείγματος: 
α) για τις ακαθάριστες αποδοχές για πλήρη περίοδο μισθοδοσίας για το μήνα 
αναφοράς, περιλαμβανομένων των διαφόρων επιμισθίων (πριμ) που καταβάλλονται 
τακτικά, των πρόσθετων πληρωμών για υπερωριακή εργασία, εργασία σε βάρδιες, 
νυχτερινή εργασία και εργασία κατά τα Σαββατοκύριακα, καθώς και των 
προμηθειών· περιλαμβάνεται επίσης η αμοιβή για περιόδους απουσίας (λόγω άδειας 
ή ασθένειας), η οποία καταβάλλεται εξ ολοκλήρου από τον εργοδότη, καθώς και τα 
οικογενειακά επιδόματα και λοιπά ωφελήματα που προβλέπονται από συλλογικές 
συμβάσεις ή θεσπίζονται εκούσια από την τοπική μονάδα· πρέπει να αναφέρονται 
χωριστά τα εξής: 1) οι συνολικές αποδοχές που αφορούν υπερωριακή εργασία· 2) 
οι ειδικές αμοιβές για εργασία σε βάρδιες, νυχτερινή εργασία ή εργασία κατά τα 
Σαββατοκύριακα· 
β) για τις ετήσιες ακαθάριστες αποδοχές κατά το αντίστοιχο οικονομικό έτος, ήτοι 
τις ακαθάριστες αποδοχές, όπως ορίζονται στο σημείο 2 α), ανηγμένες σε ετήσια 
βάση, συν τα ενδεχόμενα επιμίσθια (όπως, π.χ., τα επιδόματα διακοπών, τον 13ο 
μισθό και τη συμμετοχή στα κέρδη)· το ποσό των ενδεχομένων επιμισθίων πρέπει 
να αναφέρεται χωριστά· 
γ) για τον αριθμό των ωρών για τις οποίες καταβλήθηκε αμοιβή ή τον αριθμό των 
ωρών μιας κανονικής εργάσιμης εβδομάδας ή μήνα για τις οποίες καταβλήθηκε 
αμοιβή, τον αριθμό των ωρών υπερωριακής απασχόλησης για τις οποίες 
καταβλήθηκε αμοιβή κατά τη σχετική περίοδο και τον αριθμό των αργιών, 
εξαιρουμένων των επίσημων αργιών κατ'έτος· 
δ) για το φύλο, την ηλικία και την απασχόληση, ταξινομημένα σύμφωνα με τη 
Διεθνή Τυποποιημένη Ταξινόμηση των Επαγγελμάτων, η οποία θα αναφέρεται στο 
εξής ως "ISCO-88 (COM)", το επίπεδο εκπαίδευσης και κατάρτισης, την 
προϋπηρεσία στην επιχείρηση, τις ρυθμίσεις ως προς το είδος απασχόλησης, δηλαδή 
αν πρόκειται για πλήρη ή μερική απασχόληση, και το είδος της σύμβασης εργασίας. 
·? 
Άρθρο 6 
Συλλογή στοιχείων 
1. Η έρευνα θα διεξαχθεί από τις αρμόδιες στατιστικές υπηρεσίες των κρατών 
μελών, οι οποίες θα θεσπίσουν τις ενδεδειγμένες μεθόδους συλλογής των στοιχείων. 
2. Για ορισμένα χαρακτηριστικά, όπως είναι το επίπεδο εκπαίδευσης και κατάρτισης, 
καθώς και το είδος της σύμβασης εργασίας, τα κράτη μέλη μπορούν να διενεργούν 
μικρότερης έκτασης έρευνες σε υποσύνολο του δείγματος εργαζομένων που έχει 
καταρτιστεί για την κύρια έρευνα. 
3. Τα άτομα τα οποία θα κληθούν να παράσχουν στοιχεία πρέπει να απαντήσουν 
στις ερωτήσεις με ακρίβεια, ολοκληρωμένα και εντός των τασσομένων προθεσμιών. 
Τα κράτη μέλη πρέπει να λάβουν όλα τα ενδεδειγμένα μέτρα ώστε να αποφευχθεί 
οποιαδήποτε παράβαση της υποχρέωσης παροχής των πληροφοριών που 
αναφέρονται στο άρθρο 5. 
4. Η έρευνα δεν χρειάζεται να διεξαχθεί αν τα κράτη μέλη διαθέτουν από άλλες 
κατάλληλες πηγές στοιχεία που να είναι τουλάχιστον ισοδύναμα όσον αφορά την 
ακρίβεια, την ποιότητα και την επικαιρότητα τους. 
5. Τα κράτη μέλη υποχρεούνται να διαβιβάσουν στην Eurostat, αν τους το ζητήσει, 
όλα τα στοιχεία, ιδίως όσον αφορά τις μεθοδολογίες, τα οποία απαιτούνται για την 
εφαρμογή του παρόντος κανονισμού. 
Άρθρο 7 
Αντ ιπροσωπευτ ικότητα 
Η αξιοπιστία και η συγκρισιμότητα των στοιχείων σε υψηλό επίπεδο ποιότητας θα 
επιτευχθούν με τη χρήση μεγεθών δειγματοληψίας που θα εξασφαλίζουν ότι το 
σχετικό τυπικό σφάλμα για τη μεταβλητή "μέσες ακαθάριστες ωριαίες αποδοχές" ανά 
τομέα ή υπο-τομέα, όπου υπάρχει, της NACE, αναθ. 1 σε επίπεδο NUTS 1 δεν 
υπερβαίνει το 3%. 
Άρθρο 8 
Επεξεργασία των αποτελεσμάτων 
Οι στατιστικές υπηρεσίες των κρατών μελών θα επεξεργαστούν τις απαντήσεις που 
θα δοθούν στις ερωτήσεις (άρθρο 6 παράγραφος 3) ή τα στοιχεία που θα ληφθούν 
από άλλες πηγές (άρθρο 6 παράγραφος 4) ώστε να προκύψουν συγκρίσιμα 
αποτελέσματα. 
%$ 
Άρθρο 9 
Διαβίβαση των αποτελεσμάτων 
Τα αποτελέσματα θα διαβιβαστούν εντός προθεσμίας 18 μηνών από τη λήξη του 
ημερολογιακού έτους της περιόδου αναφοράς, περιλαμβανομένων των στοιχείων που 
θεωρούνται εμπιστευτικά από τα κράτη μέλη βάσει της ισχύουσας εθνικής 
νομοθεσίας ή πρακτικής περί στατιστικού απορρήτου, σύμφωνα με τις διατάξεις του 
κανονισμού του Συμβουλίου (ΕΟΚ/Ευρατόμ) αριθ. 1588/90, της 11ης Ιουνίου 19907, 
σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων 
στοιχείων που καλύπτονται από το στατιστικό απόρρητο. 
Άρθρο 10 
Επιτροπή Στατιστικού ΙΙρογράμματος 
Οι λεπτομερείς όροι εφαρμογής του παρόντος κανονισμού, και ειδικότερα: 
- οι ορισμοί που θα χρησιμοποιηθούν, 
- οι κανόνες ακρίβειας και ποιότητας, 
- τα επίπεδα κατανομής που θα ισχύσουν για τις μεταβλητές, 
- η ενδεδειγμένη μορφή διαβίβασης των ζητουμένων μεταβλητών και 
- ο κατάλογος των πινάκων που θα διαδοθούν 
θα καθοριστούν από την Επιτροπή των Ευρωπαϊκών Κοινοτήτων, αφού 
προηγουμένως ζητηθεί η γνώμη της Επιτροπής Στατιστικού Προγράμματος (ΕΣΠ) 
που θεσπίστηκε με την απόφαση του Συμβουλίου 89/382 (ΕΟΚ/Ευρατόμ)8, σύμφωνα 
με τη διαδικασία που ορίζεται στο άρθρο 11. 
Άρθρο 11 
Διαδικασία 
1. Ο αντιπρόσωπος της Επιτροπής υποβάλλει στην ΕΣΠ σχέδιο των μέτρων που 
πρόκειται να ληφθούν. Η ΕΣΠ διατυπώνει τη γνώμη της για το σχέδιο αυτό 
μέσα σε προθεσμία που μπορεί να ορίσει ο πρόεδρος ανάλογα με τον 
επείγοντα χαρακτήρα του θέματος. Αποφασίζει με την πλειοψηφία που 
προβλέπεται στο άρθρο 148 παράγραφος 2 της συνθήκης για την έκδοση των 
αποφάσεων που καλείται να λάβει το Συμβούλιο βάσει πρότασης της 
Επιτροπής. Κατά την ψηφοφορία στην ΕΣΠ, οι ψήφοι των αντιπροσώπων 
των κρατών μελών σταθμίζονται σύμφωνα με το προαναφερόμενο άρθρο. Ο 
πρόεδρος δεν λαμβάνει μέρος στη ψηφοφορία. 
2. Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν 
όμως τα μέτρα αυτά δεν είναι σύμφωνα με τη γνώμη που διατύπωσε η ΕΣΠ, 
ανακοινώνονται αμέσως από την Επιτροπή στο Συμβούλιο. Στην περίπτωση 
αυτή η Επιτροπή μπορεί να αναβάλει επί ένα μήνα το πολύ, από την 
ΕΕαριθ. L 151, 15.06.90, σ.1 
EEL 181, 28.6.1989, σ.47 
• 3 
ημερομηνία της ανακοίνωσης αυτής, την εφαρμογή των μέτρων που 
αποφασίστηκαν από αυτήν. 
Το Συμβούλιο μπορεί, με ειδική πλειοψηφία, να λάβει διαφορετική απόφαση 
μέσα στην προθεσμία που προβλέπεται στο προηγούμενο εδάφιο. 
Άρθρο 12 
Έναρξη ισχύος 
Ο παρών κανονισμός αρχίζει να ισχύει την εικοστή μέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
94ΰ 
ΠΑΡΑΡΤΗΜΑ 
ΕΙΔΙΚΕΣ ΔΙΑΤΑΞΕΙΣ 
Ι. Εξαιρέσεις από το πεδίο κάλυψης της έρευνας 
1. Για τη Γερμανία: τίτλοι Η και θ, τμήμα 67 του τίτλου Ι και τίτλος Κ 
2. Για την Ελλάδα: τίτλοι ΣΤ και Κ 
3. Για την Ιρλανδία: τίτλοι Θ, Ι και Κ 
II. Εξαιρέσεις από την περίοδο αναφοράς 
1. Για τη Γαλλία, το οικονομικό έτος 1994 και ένας αντίστοιχος αντιπροσωπευτικός 
μήνας 
2. Για την Αυστρία, το οικονομικό έτος 1996 και ένας αντίστοιχος 
αντιπροσωπευτικός μήνας 
ΙΠ. Περισσότερο πλήρη στοιχεία 
Τα κράτη μέλη μπορούν να προβλέψουν την παροχή περισσότερο λεπτομερών 
στοιχείων, π.χ., καλύπτοντας και άλλους τίτλους της NACE, αναθ. 1 ή μονάδες με 
λιγότερους από 10 εργαζομένους. 
MV 
ΔΕΛΤΙΟ ΑΞΙΟΛΟΓΗΣΙΙΣ ΑΝΤΙΚΤΥΠΟΥ 
ΑΝΤΙΚΤΥΠΟΣ ΤΗΣ ΠΡΟΤΑΣΗΣ ΣΤΙΣ ΕΠΙΧΕΙΡΗΣΕΙΣ 
ΚΑΙ, ΕΙΔΙΚΟΤΕΡΑ, ΤΙΣ ΜΙΚΡΟΜΕΣΑΙΕΣ (MME) 
Τίτλος της πρότασης : Σχέδιο κανονισμού του Συμβουλίου σχετικά με τις 
στατιστικές για τη διάρθρωση και τη κανανομή των 
αποδοχών 
Η πρόταση 
1. Λαμβανομένης υπόψη της αρχής της επικουρικότητας, γιατί είναι αναγκαία η 
θέσπιση κοινοτικής νομοθεσίας στον τομέα αυτό και ποιοι είναι οι κυριότεροι 
στόχοι της ; 
Η Επιτροπή, κατά την εκτέλεση των καθηκόντων της στους τομείς των 
οικονομικών και κοινωνικών υποθέσεων και, ιδίως, της απασχόλησης και των 
συνθηκών εργασίας, χρειάζεται συγκρίσιμες πληροφορίες για τη διάρθρωση και 
την κατανομή των αποδοχών στις χώρες της Ευρωπαϊκής Ένωσης. Η ανάγκη 
αυτή έγινε εντονότερη λόγω των νέων κατευθύνσεων που διατυπώθηκαν στο 
Λευκό Βιβλίο για την ανάπτυξη, την ανταγωνιστικότητα και την απασχόληση. 
Στόχος προτεραιότητας κατά τη διοργάνωση της έρευνας αυτής είναι να 
καλυφθούν πολιτικές ανάγκες, πράγμα για το οποίο δεν επαρκούν οι 
διεξαγόμενες κοινοτικές στατιστικές. Η Επιτροπή προσδιόρισε ορισμένους τομείς 
για τους οποίους απαιτούνται δεδομένα όσον αφορά τη διάρθρωση των 
αποδοχών: 
η λειτουργία των κοινοτικών αγορών εργασίας · 
το πρόβλημα της προσαρμογής του εργατικού δυναμικού στους 
τομείς που υφίστανται έντονο ανταγωνισμό· 
η ανάπτυξη δεικτών που επιτρέπουν την εφαρμογή περιφερειακών 
πολιτικών· 
η πολιτική σχετικά με την ισότητα στις αμοιβές μεταξύ ανδρών 
και γυναικών, σχετικά με τη δίκαιη διαμόρφωση των αποδοχών 
και τις χαμηλές αποδοχές· 
οι διαφορές στις αποδοχές ανάλογα με το επάγγελμα· 
οι διαπραγματεύσεις σχετικά με τις αποδοχές. 
Τα δεδομένα αυτά δεν διατίθενται σήμερα μολονότι έχουν ουσιαστική σημασία 
για τον καθορισμό και την αξιολόγηση των κοινωνικών πολιτικών και της 
αγοράς εργασίας σε εθνικό και κοινοτικό επίπεδο. 
Οι στατιστικές πληροφορίες που διατίθενται σε κάθε κράτος μέλος δεν 
επιτρέπουν τη διεξαγωγή αξιόπιστων συγκρίσεων λόγω, κυρίως, των αποκλίσεων 
μεταξύ των ερευνών και των πηγών. Για να εξασφαλιστεί η συγκρισιμότητα των 
στατιστικών στον τομέα αυτό, οι έρευνες θα πρέπει να διεξάγονται και τα 
αποτελέσματα τους να υφίστανται επεξεργασία με βάση ομοιόμορφους ορισμούς 
και κοινές μεθόδους χωρίς, ωστόσο, να επιδιώκεται η εναρμόνιση των 
υφιστάμενων συστημάτων συλλογής δεδομένων σε κάθε κράτος μέλος. Επίσης, 
οι υπάρχουσες διοικητικές πηγές πρέπει να προσαρμοστούν και τα δεδομένα 
τους να υφίστανται επεξεργασία σύμφωνα με τη μεθοδολογία που έχει 
καθοριστεί εκ των προτέρων. Μόνο η θέσπιση ενός νομικού κειμένου σε 
κοινοτικό επίπεδο μπορεί να εξασφαλίζει ότι οι ζητούμενες μεταβλητές θα 
λαμβάνονται υπόψη και θα υφίστανται επεξεργασία σύμφωνα με κοινούς 
U2 
ορισμούς και μεθόδους ώστε να εξασφαλίζεται η συγκρισιμότητα των 
αποτελεσμάτων. 
Ο αντίκτυπος στις επιχειρήσεις 
2. Ποιους θα επηρεάσει η πρόταση ; 
Ποιους τομείς επιχειρήσεων ; 
Η έρευνα αφορά τις επιχειρήσεις των τμημάτων Γ, Δ, Ε, ΣΤ, Ζ, Η, Θ, Ι και 
ΙΑ της στατιστικής ονοματολογίας των οικονομικών δραστηριοτήτων στην 
Ευρωπαϊκή Κοινότητα NACE ΑναΟ.Ι. Σε ορισμένες χώρες, προβλέπεται να 
καλυφθούν, επίσης, τα τμήματα IB, 1Γ, ΙΔ και ΙΕ της NACE Αναθ.1. 
Ποια μεγέθη επιχειρήσεων (μέρος των MME) ; 
Η έρευνα χρησιμοποιεί ως στατιστική μονάδα τους εργαζόμενους σε τοπικές 
μονάδες που απασχολούν 10 ή περισσότερους εργαζόμενους. 
Προβλέπεται να εξαχθούν αποτελέσματα για διάφορες τάξεις μεγέθους. 
Οι μονάδες που απασχολούν λιγότερους από 10 εργαζόμενους δεν εμπίπτουν 
στο πεδίο εφαρμογής του κανονισμού, μολονότι ορισμένες χώρες προβλέπουν 
να συμπεριληφθούν οι μονάδες που απασχολούν έναν ή περισσότερους 
εργαζόμενους στο πεδίο εφαρμογής της έρευνας. 
Για να μειωθεί ο φόρτος εργασίας των εθνικών στατιστικών υπηρεσιών (ΕΣΥ), 
οι ειδικές έρευνες θα διεξάγονται, στις χώρες που προβλέπονται, με 
δειγματοληψία. Τα σχέδια δειγματοληψίας θα καταρτίζονται από τις ΕΣΥ οι 
οποίες χρησιμοποιούν, σε γενικές γραμμές, ξεχωριστά τμήματα της 
δειγματοληψίας, ανάλογα με το μέγεθος των μονάδων. Σημαντικό μέρος των 
ζητούμενων στα ερωτηματολόγια πληροφοριών περιλαμβάνεται στα αρχεία 
διαχείρισης των επιχειρήσεων πράγμα που μειώνει το φόρτο εργασίας. Επίσης, 
οι κατάλογοι των επιχειρήσεων/τοπικών μονάδων περιλαμβάνουν μέρος των 
πληροφοριών που ζητούνται για τις μονάδες αυτές. Στα κράτη μέλη που 
χρησιμοποιούν άλλες πηγές δεδομένων, ο φόρτος των επιχειρήσεων θα είναι 
σημαντικά μικρότερος, δεδομένου ότι ορισμένες μεταβλητές θα λαμβάνονται από 
τις πηγές αυτές. 
U3 
Οι επιχειρήσεις αυτές είναι εγκατεστημένες σε συγκεκριμένες γεωγραφικές 
περιοχές της Κοινότητας ; 
Ορισμένες περιοχές της Ευρωπαϊκής Ένωσης διαθέτουν περισσότερες MME απ' 
ό,τι άλλες. Για να καταρτιστούν λεπτομερέστεροι πίνακες σχετικά με τη 
διάρθρωση των αποδοχών σε περιφερειακό επίπεδο, ορισμένα δεδομένα 
ζητούνται σε επίπεδο NUTS 1. 
3. Ποια μέτρα πρέπει να λάβουν οι επιχειρήσεις για να συμμορφωθούν με τη 
πρόταση ; 
Οι μονάδες που θα περιληφθούν στις έρευνες θα κληθούν να απαντήσουν κατά 
τρόπο ορθό και πλήρη (μέσα στις προβλεπόμενες προθεσμίες) στα 
ερωτηματολόγια που θα τους αποσταλούν από τις εθνικές στατιστικές υπηρεσίες 
τους. 
Ωστόσο, στις χώρες που πραγματοποιούν ήδη αυτό το είδος ερευνών (Γερμανία, 
Γαλλία, Κάτω Χώρες και Ηνωμένο Βασίλειο), καθώς και στις χώρες που 
πρόκειται να χρησιμοποιήσουν διοικητικές πηγές (Δανία, Πορτογαλία, Φινλανδία 
και Σουηδία), η επιπλέον προσπάθεια που ζητείται να καταβάλουν οι 
επιχειρήσεις δεν είναι σημαντική λόγω του ότι οι προτεινόμενες μεταβλητές δεν 
είναι πολύ διαφορετικές από εκείνες που ήδη υφίστανται. 
4. Ποιες αναμένεται να είναι οι οικονομικές επιδράσεις της πρότασης ; 
στην απασχόληση 
στις επενδύσεις και τη δημιουργία νέων επιχειρήσεων 
στον ανταγωνισμό 
Σε γενικές γραμμές, τα στατιστικά δεδομένα και, ειδικότερα, εκείνα που αφορούν τις 
αποδοχές είναι απαραίτητα για την εφαρμογή και την αξιολόγηση των οικονομικών και 
κοινωνικών πολιτικών στους τομείς που αναφέρθηκαν στο σημείο 1. Από την άποι|)η 
αυτή, η πρόταση θα έχει θετικές επιδράσεις στην απασχόληση και την καταπολέμηση 
της ανεργίας, στις επενδύσεις και την ανταγωνιστικότητα. Η δυνατότητα πρόσβασης σε 
αξιόπιστα και ενημερωμένα δεδομένα που θα έχουν οι αρμόδιοι για τη λήψη πολιτικών 
αποφάσεων στον οικονομικό και κοινωνικό τομέα θα τους επιτρέψει να κατανοήσουν 
καλύτερα τις κοινωνικές και οικονομικές συνθήκες κάτω από τις οποίες εργάζονται και 
θα παράσχει τη δυνατότητα στους εργοδότες να καθορίσουν καλύτερα τη γενικότερη 
πολιτική των επιχειρήσεων. 
Ο σημαντικός αριθμός κοινοτικών δράσεων που αναμένεται να ωφεληθούν, κατά την 
εκτέλεση και την παρακολούθηση τους, από την ύπαρξη καλύτερων στατιστικών 
επιτρέπει την πρόβλεψη ότι τα οφέλη που θα προκύψουν θα υπερβαίνουν κατά πολύ 
το κόστος της δράσης αυτής. 
5. ΙΙεριλαμβάνει η πρόταση οράσεις με στόχο τη συνεκτίμηση του ειδικού 
χαρακτήρα των MME ; 
Ναι. Για να μειωθεί ο αριθμός των μονάδίυν που θα αποτελέσουν αντικείμενο της 
έρευνας, δεν περιλαμβάνονται σε αυτή οι μονάδες που απασχολούν λιγότερους από 10 
εργαζόμενους. Εξάλλου, το ποσοστό των μικρομεσαίων επιχειρήσεων που περιλαμβάνει 
η έρευνα είναι, σε γενικές γραμμές, πολύ μικρότερο από εκείνο των μεγάλων 
επιχειρήσεων λόγω του τρόπου λήψης των δειγμάτων. 
6. Διαβούλευση 
Η Ευρωπαϊκή Συνομοσπονδία Εργοδοτών (UNICE) συμμετείχε, ήδη από την έναρξη της, 
στις συνεδριάσεις που διοργάνωσε η ομάδα εργασίας "Στατιστικές Αποδοχών" κατά τη 
διάρκεια ολόκληρης της φάσης παγίωσης της πρότασης αυτής. Οι εκπρόσωποι της 
UNICE συμμετείχαν ενεργά στο σχεδιασμό της έρευνας λαμβανομένης υπόψη της 
σημασίας, η οποία έχει τονιστεί επανειλημμένα, για τις ενώσεις εργοδοτών, των 
πληροφοριών για τη διάρθρωση και την κατανομή των αποδοχα')ν. 
Η Ευρωπαϊκή Συνομοσπονδία Συνδικάτων συμμετείχε, από την πλευρά της, σε 
ορισμένες συνεδριάσεις. Ο φορέας αυτός δέχθηκε κατά τρόπο ιδιαίτερα ευνοϊκό το 
σχέδιο διεξαγωγής έρευνας για τη διάρθρωση και τη κατανομή των αποδοχών σε 
επίπεδο Ευρωπαϊκής Ένωσης. Οι εκπρόσωποι του φορέα αυτού εκδήλωσαν την 
ικανοποίηση τους για τις μεταβλητές που επιλέγησαν για την έρευνα. 
Ζητήθηκε επανειλημμένα η γνώμη των κυριότερων χρηστών της Επιτροπής (ΓΔ II και 
ΓΔ V) κατά την προετοιμασία του σχεδίου. Επίσης, οι ανάγκες τους παρουσιάστηκαν 
στις συνεδριάσεις της ομάδας εργασίας, πράγμα που επέτρεψε στους αντιπροσώπους 
των στατιστικών υπηρεσιών να αποδεχθούν ευκολότερα τις προτάσεις τους. 
Ο καθορισμός του σχεδίου αυτού ωφελήθηκε σε μεγάλο βαθμό από την εμπειρία των 
χωρών που πραγματοποιούν αυτό το είδος ερευνών, καθώς και από τις μελέτες και 
τις αναλύσεις που πραγματοποιήθηκαν με βάση προηγούμενες έρευνες που διεξήγαγε η 
Επιτροπή και επιστημονικοί φορείς. 
Η επιτροπή του στατιστικού προγράμματος, που συνεδρίσε στις 1 και 2 Δεκεμβρίου 
1994 στο Λουξεμβούργο, γνωμοδότησε ευνοϊκά για το σχέδιο. 
\Λί 
ΔΗΜΟΣΙΟΝΟΜΙΚΟ ΛΕΛΤΙΟ αριθ. 1 
ΤΙΤΛΟΣ ΤΙΙΣ ΔΡΑΣΗΣ 
Σχέδιο κανονισμού του Συμβουλίου σχετικά με τις στατιστικές για τη διάρθρωση 
και την κατανομή των αποδοχών. 
ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ 
Δημοσιονομικές προοπτικές - 4. άλλες πολιτικές 
Υποτμήμα Β-5: Προστασία των καταναλωτών, εσωτερική αγορά, βιομηχανία 
και διευρωπαϊκά δίκτυα 
Κεφάλαιο Β-60: Πολιτική στατιστικής πληροφόρησης που συνδέεται με την 
πραγματοποίηση της εσωτερικής αγοράς και την πλαισίωση των κοινοτικών 
πολιτικών. 
Γραμμή Β5-6000: Επιχειρησιακές πιστώσεις 
3. ΝΟΜΙΚΗ ΒΑΣΗ 
Αρθρο 213 της συνθήκης 
Απόφαση του Συμβουλίου 89/382/ΕΟΚ της 19ης Ιουνίου 1989 για τη σύσταση 
επιτροπής του στατιστικού προγράμματος τατν Ευρωπαϊκών Κοινοτήτων (ΕΕ 
αριθ. L 181 της 28ης Ιουνίου 1989) 
4. ΠΕΡΙΓΡΑΦΗ ΤΗΣ ΛΡΑΣΗΣ 
4.1. Γενικός στόχος της δράσης 
Ο ενλόγω κανονισμός του Συμβουλίου αποσκοπεί στο να θέσει στη 
διάθεση όλων των χρηστών εναρμονισμένες στατιστικές για τη διάρθρωση 
και την κατανομή των αποδοχών των εργαζομένων στην Ευρωπαϊκή 
Ένωση. Τα δεδομένα αυτά είναι ουσιαστικά για τον καθορισμό, την 
παρακολούθηση και την αξιολόγηση των κοινωνικών πολιτικών και της 
αγοράς εργασίας σε περιφερειακό, εθνικό και κοινοτικό επίπεδο. 
Από τη δράση αυτή αναμένεται να ωφεληθούν: τα κοινοτικά θεσμικά 
όργανα, ο», κυβερνήσεις των κρατών μελών, οι αρμόδιοι για τη λήψη 
αποφάσεων στον οικονομικό και κοινωνικό τομέα στα κράτη μέλη, 
καθώς και τα ερευνητικά ιδρύματα, τα πανεπιστήμια και τα μέσα 
ενημέρωσης. 
Η διεξαγωγή της έρευνας αυτής σε επίπεδο Ευρωπαϊκής Ένωσης 
αποτελεί ένα από τα σχέδια προτεραιότητας του στατιστικού 
προγράμματος πλαισίου της Κοινότητας για την περίοδο 1993-1997 (ΕΕ 
αριθ. L 219 της 28.08.93). 
Α6 
4.2. Χρονική διάρκεια της δράσης και προβλεπόμενες ρυθμίσεις ytr/ την 
ανανέωση ή την παράταση της 
Συγκεκριμένη δράση σύμφωνα με το σχέδιο κανονισμού (Ευρατόμ, ΕΟΚ) 
του Συμβουλίου σχετικά με τις στατιστικές για τη διάρθρωση και την 
κατανομή των αποδοχών (δράση συλλογής και επεξεργασίας δεδομένων 
και διαβίβαση των αποτελεσμάτων στην Eurostat) για την περίοδο 
1996-1998. 
5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ 
5.7. Μη υποχρεωτικές δαπάνες 
5.2. Διαχωριζόμενες δαπάνες 
5.3. Είδος των εσόδων 
Η πώληση στατιστικών προϊόντων (βάσεις δεδομένων, εκδόσεις) 
καλύπτει μέρος του κόστους παραγωγής. 
6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ 
Η συμβολή της Επιτροπής αποτελεί μέρος της πραγματικής δαπάνης 
συλλογής των δεδομένων ύψους 18%. Η στατιστική δραστηριότητα της 
Επιτροπής διέπεται σε ιδιαίτερα μεγάλο βαθμό από την αρχή της 
επικουρικότητας με αποτέλεσμα οι δαπάνες λειτουργίας και διοίκησης να 
βαρύνουν σχεδόν αποκλειστικά τις εθνικές αρχές. Ωστόσο, η 
προβλεπόμενη δαπάνη έχει μεγάλη σημασία για την ενθάρρυνση της 
τυποποίησης των συλλεγόμενων δεδομένων, την επεξεργασία τους και τη 
διαβίβαση τους στην Eurostat. 
Συγχρηματοδότηση από το δημόσιο (προϋπολογισμοί των εθνικών 
στατιστικών υπηρεσιών) και τον ιδιωτικό τομέα (έσοδα από πωλήσεις 
στατιστικών προϊόντων). 
7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΣΤΙΣ ΠΙΣΤΩΣΕΙΣ ΠΑΡΕΜΒΑΣΗΣ 
(ΜΕΡΟΣ Β ΤΟΥ ΠΡΟΫΠΟΛΟΓΙΣΜΟΥ) 
7.1. Τρόπος υπολογισμού του συνολικού κόστους της δράσης (προσδιορισμός 
του κόστους ανά μονάδα) 
Δεδομένου ότι πρόκειται για επέκταση υφιστάμενων συστημάτων συλλογής δεδομένων 
ή για διεξαγωγή νέων ερευνών για τη διάρθρωση των αποδοχών, η παρέμβαση από τον 
κοινοτικό προϋπολογισμό υπολογίζεται με βάση την εξής υπόθεση: 
18% των δαπανών λειτουργίας για τα δύο/τρία έτη της δράσης, διεξαγωγή της 
έρευνας (1996) και διαβίβαση των δεδομένων στην Eurostat (1997/1998) 
U7 
Φύση των δαπανών που βαρύνουν τα κράτη μέλη: κατάρτιση των 
ερωτηματολογίων, συμμετοχή στις δαπάνες συλλογής των δεδομένων, επεξεργασία 
των δεδομένων, διάδοση και άλλες δαπάνες λειτουργίας. 
Το σύνολο της δράσης αντιπροσωπεύει, για όλα τα κράτη μέλη, μέση δαπάνη 
ύψους 25 εκατ. ECU περίπου. 
Συνολική συμβολή στις δαπάνες των κρατών μελών (18% επί του συνόλου) 4,50 
εκατ. ECU 
7.2 Ενδεικτικό χρονοδιάγραμμα των πιστώσεων ανάληψης υποχρεώσεων και 
πληρωμών 
Η έρευνα θα πραγματοποιηθεί στις αρχές του 1996 και η διαβίβαση των 
δεδομένων στην Eurostat θα γίνει το 1997/1998. Προτείνεται να 
πραγματοποιηθούν οι πληρωμές σε τρεις φάσεις: τα δύο πρώτα τμήματα 
ως συμμετοχή στις δαπάνες συλλογής και επεξεργασίας των δεδομένων 
(1996/1997) και το τρίτο τμήμα κατά την παραλαβή των αποτελεσμάτων. 
Το τελευταίο τμήμα θα καταβληθεί είτε το 1997 είτε το 1998 ανάλογα 
με το εάν η διαβίβαση των δεδομένων στην Eurostat πραγματοποιηθεί το 
1997 ή το 1998. 
Πιστώσεις 
ανάληψης 
υποχρεώσεων 
Πιστώσεις 
πληρωμών 1996 
4,5 εκατ. ECU 
1,35 εκατ. ECU 
30% 1997 
> 
1,8 εκατ. ECU 
40% 1998 
1,35 εκατ. ECU 
30% Σύνολο 
4,5 εκατ. ECU 
4,5 εκατ. ECU 
ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ 
(ΚΑΙ ΑΠΟΤΕΛΕΣΜΑΤΑ ΤΗΣ ΕΦΑΡΜΟΓΗΣ ΤΟΥΣ) 
Τα ποσά που προβλέπουν οι συμβάσεις και οι συμφωνίες που θα συνάψει η 
Επιτροπή θα καταβληθούν αποκλειστικά βάσει λεπτομερών εκθέσεων για την 
εκτέλεση των προβλεπόμενων δράσεων ή βάσει των αποτελεσμάτων που θα 
επιτευχθούν. 
Οι στατιστικές πληροφορίες θεωρούνται ως αντικειμενικό μέσο αξιολόγησης των 
κοινοτικών προγραμμάτων δράσης και συμβάλλουν, με τον τρόπο αυτό, στην 
παγίωση του μηχανισμού για την καταπολέμηση της απάτης. 
\Μ 
ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ 
9.1. Ειδικοί και ποσοτικοί στόχοι, πληθυσμός στον οποίο απευθύνεται η 
δράση 
Ο ενλόγω κανονισμός του Συμβουλίου αποσκοπεί στην κατάρτιση 
συγκρίσιμων στατιστικών για την διάρθρωση και την κατανομή των 
αποδοχών των εργαζομένων στην Ευρωπαϊκή Ένωση. Στο πλαίσιο των 
προσανατολισμών που διατυπώθηκαν στο Λευκό Βιβλίο για την 
ανάπτυξη, την ανταγωνιστικότητα και την απασχόληση, καθώς και των 
συμπερασμάτων της συνάντησης κορυφής του Έσεν, οι στατιστικές αυτές 
είναι απαραίτητες για την εφαρμογή, την παρακολούθηση και την 
αξιολόγηση των περιφερειακών, εθνικών και κοινοτικών πολιτικών και, 
ειδικότερα, για την παρακολούθηση των εθνικών προγραμμάτων σχετικά 
με την απασχόληση. 
9.2. Αιτιολόγηση της δράσης 
Η χρηματοδότηση της δράσης αυτής θα προέλθει, κυρίως, από τα κράτη 
μέλη (βλ. σημείο 6 παραπάνω), τα οποία διαθέτουν κατάλληλη δομή 
συλλογής και επεξεργασίας των δεδομένων. Ωστόσο, η συμμετοχή από 
τον κοινοτικό προϋπολογισμό θεωρείται αναγκαία τόσο για τις χώρες 
που θα διεξαγάγουν αυτό το είδος έρευνας για πρώτη φορά όσο και για 
εκείνες που πρέπει να προσαρμόσουν τις υφιστάμενες έρευνες στις 
κοινοτικές ανάγκες. Η συμμετοχή αυτή αποσκοπεί στο να 
συγχρηματοδοτηθεί μέρος των δαπανών για τη συλλογή και την 
επεξεργασία των δεδομένων. 
Η δράση αυτή έχει 4 στόχους: 
να παράσχει στα θεσμικά όργανα τα ποσοτικά στοιχεία που είναι 
απαραίτητα για την κατάρτιση, την παρακολούθηση και την 
αξιολόγηση κάθε προγράμματος δράσης σύμφωνα με το άρθρο 3 
(2) του δημοσιονομικού κανονισμού: "συμβάλλει, με τον τρόπο 
αυτό στην αποτελεσματικότερη και καταλληλότερη χρησιμοποίηση 
του κοινοτικού προϋπολογισμού"· 
να παράσχει στις εθνικές διοικήσεις συγκρίσιμες στατιστικές για 
όλα τα κράτη μέλη με σκοπό την αξιολόγηση και τον έλεγχο της 
εξέλιξης των κοινοτικών προγραμμάτων πολιτικής· 
να παράσχει στους αρμόδιους για τη λήψη, μέσα στην 
Κοινότητα, αποφάσεων, στον πολιτικό, οικονομικό και 
κοινωνικό τομέα, τα αριθμητικά στοιχεία που είναι απαραίτητα 
για τη λήψη και την εκτίμηση των αποφάσεων τους στους 
αντίστοιχους τομείς: αποτελεί, συνεπώς, ουσιαστικό στοιχείο της 
ευρωπαϊκής αγοράς πληροφοριών· 
να παράσχει στην επιστημονική κοινότητα τις πληροφορίες που 
είναι απαραίτητες για τη διεξαγωγή περαιτέρω αναλύσεων σχετικά 
με την οικονομική και κοινωνική ζωή μέσα στην Κοινότητα. 
Τα αποτελέσματα της δράσης συμβάλλουν στη βελτίωση των στατιστικών 
πληροφοριών που χρησιμοποιούνται στις εργασίες σχετικά με την 
»//? 
κοινωνική πολιτική, την οικονομική συνοχή και τη σύγκλιση στην 
εσωτερική αγορά. 
Η συλλογή των στατιστικών πληροφοριών βασίζεται σε μια σχεδίαση που 
λαμβάνει ιδιαίτερα υπόψη την αρχή της επικουρικότητας, στο πλαίσιο 
της οποίας τα εθνικά συστήματα είναι αρμόδια για κάθε κράτος μέλος. 
Το κοινοτικό στατιστικό πρόγραμμα αποτελεί αναπόσπαστο μέρος των 
εθνικών στατιστικών προγραμμάτων συμβάλλοντας έτσι στη δημιουργία 
ενός ευρωπαϊκού στατιστικού χώρου. 
Οι προοπτικές πολλαπλασιαστικών αποτελεσμάτων είναι σχετικά μικρές. 
Ωστόσο, τα δεδομένα που προβλέπει το σχέδιο κανονισμού θα είναι 
ιδιαίτερα ενδιαφέροντα στο μέτρο που οι χρήστες θα έχουν τη 
δυνατότητα να προβούν σε διεθνείς συγκρίσεις όσον αφορά τη 
διάρθρωση και την κατανομή των αποδοχών. 
Τα ειδικά αποτελέσματα της δράσης αναμένεται να επηρεαστούν εάν 
ορισμένα κράτη μέλη - ή η Επιτροπή - δεν επιτύχουν να αποδεσμεύσουν 
τους πόρους που είναι απαραίτητοι για την εξασφάλιση της επιτυχίας 
της. 
9.3. Παρακολούθηση και αξιολόγηση της δράσης 
Η δράση εντάσσεται στο πλαίσιο του κοινοτικού στατιστικού 
προγράμματος που αποτελεί αντικείμενο διαρκούς παρακολούθησης με 
τη βοήθεια συνοπτικού πίνακα που καθορίζει τους στόχους και τους 
πόρους που είναι απαραίτητοι για κάθε σχέδιο, ανάλογα με τη σχέση 
στόχου/απόδοσης. Στις αρχές κάθε έτους, η Eurostat συντάσσει έκθεση 
σχετικά με τις εξελίξεις που σημειώθηκαν στο πρόγραμμα κατά τη 
διάρκεια του προηγούμενου έτους. Η έκθεση αυτή περιλαμβάνει τα εξής 
τρία μέρη: 
συγκεντρωτική εξέταση, για κάθε πολιτική, των κυριότερων 
στόχων που επιτεύχθηκαν κατά τη διάρκεια του έτους· 
περιγραφή, για κάθε σχέδιο, του στόχου που είχε τεθεί και των 
αποτελεσμάτων που επιτεύχθηκαν 
στατιστικές για τη χρήση των ανθρώπινων πόρων, των πόρων 
του προϋπολογισμού, πληροφορικής, καθώς και των διοικητικών 
πόρων κατά τη διάρκεια του προηγούμενου έτους. 
9.4. Εναρμόνιση με το δημοσιονομικό προγραμματισμό 
Η απόφαση του Συμβουλίου της 22ας Ιουλίου 1993 σχετικά με το 
πρόγραμμα-πλαίσιο για τις δράσεις προτεραιότητας στον τομέα των 
στατιστικών πληροφοριών 1993-1997 προβλέπει τη διεξαγωγή έρευνας 
για τη διάρθρωση των αποδοχών1. 
ΕΕ αριθ. L 219 της 28.08.1993 
10. ΔΙΟΙΚΗΤΙΚΕΣ ΑΛΠΑΝΕΣ (ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ) 
10.1. Συνεπάγεται η προτεινόμενη δράση αύξηση του προσωπικού της 
Επιτροπής; Αν ναι, ποια είναι η ενλόγω αύξηση; 
Ναι: 1 θέση επιπέδου Β από το 1995 και μετά. 
II διάθεση των απαιτούμενων διοικητικών πόρων θα γίνει με την απόφαση της 
Επιτροπής περί διαθέσεως των πόρων, περιλαμβανομένων του πρόσθετου προσωπικού 
και των επιπλέον ποσών που θα διατεθούν από την αρμόδια για τον προϋπολογισμό 
αρχή. 
10.2. Να αναφερθεί το ποσό των δαπανών λειτουργίας και προσωπικού τις 
οποίες συνεπάγεται η πρόταση ανάληψης της συγκεκριμένης δράσης. Να 
αναφερθεί αναλυτικά ο τρόπος υπολογισμού. 
Δείκτες: ετήσιο κόστος απασχόλησης για το 1995 (εκτίμηση) 
Βάση: Μέσο κόστος μιας θέσης Β2: 90 009 ECU, εκ των οποίων 73 711 ECU δαπάνες 
προσωπικού και 16 298 ECU διοικητικές δαπάνες. 
Τίτλος ΑΙ Τίτλος Α2 
Λαπάνη Προσωπικό Λιοίκηση 
Οικονομικό έτος 1995 και 73 711 16 298 
επόμενα 
Κόστος σε σταθερές τιμές ECU (1995). 
t£/ 
ΣΥΜΠΛΗΡΩΜΑΤΙΚΟ ΑΕΛΤΙΟ ΓΙΑ ΤΙΣ ΧΩΡΕΣ ΕΖΕΣ ΤΟΥ ΕΟΧ 
ΤΙΤΛΟΣ ΤΗΣ ΠΡΟΤΑΣΗΣ 
Σχέδιο κανονισμού σχετικά με τις στατιστικές για τη διάρθρωση και την κατανομή 
των αποδοχών 
ΑΝΤΙΚΤΥΠΟΣ ΣΤΙΣ ΧΩΡΕΣ ΕΖΕΣ ΤΟΥ ΕΟΧ 
Το σχέδιο κανονισμού ενδιαφέρει τις χώρες ΕΖΕΣ του ΕΟΧ, οι οποίες συμμετείχαν 
στις σχετικές συζητήσεις. 
Πράγματι, όλες οι εν λόγω χώρες συμμετείχαν στις σχετικές με το σχέδιο αυτό 
συνεδριάσεις της ομάδας εργασίας. 
ΔΗΜΟΣΙΟΝΟΜΙΚΟ ΑΕΛΤΙΟ 
Το δημοσιονομικό δελτίο που επισυνάπτεται στον παρόντα φάκελο αφορά τα κράτη 
μέλη της Ευρωπαϊκής Ένωσης. 
%^ ΐ-

ISSN 0254-1483 
COM(95) 287 τελικό 
ΕΓΓΡΑΦΑ 
GR 17 
Αριθ. καταλόγου : CB-CO-95-318-GR-C 
ISBN 92-77-90913-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λσυζεμβσύργο 
22,